Ir-Regolament tal-Kummissjoni (KE) Nru1400/98
tat-30 ta’ Lulju 1998
li jemenda r-Regolament (KEE) Nru 2235/92 li jippreskrivi regoli dettaljati għall-applikazzjoni tal-għajnuna għal konsum ta’ prodotti tal-ħalib frisk fil-Gżejjer Kanarji.
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1601/92 tal-15 ta’ Ġunju 1992 li jirrigwarda miżuri speċifiċi għall-Gżejjer Kanarji rigward ċerti prodotti agrikoli [1], kif l-aħħar emendat bir-Regolament (KE) Nru 2348/96 [2], u b’mod partikolari l-Artiklu 11 tiegħu,
Billi l-Artikolu 1 tar-Regolament tal-Kummissjoni (KEE) Nru 2235/92 [3], kif emendat bir-Regolament (KE) Nru 1802/95 [4], fih disposizzjonijiet għall-għotja ta’ għajnuna għall-konsum tal-bniedem ta’ prodotti mill-ħalib frisk tal-baqar magħmula fil-Gżejjer Kanarji fil-limiti tal-ħtiġijiet ta’ konsum f’dawk il-gżejjer; billi, minħabba t-tibdil fid-drawwiet ta’ konsum lokali ikbar għall-prodotti tal-ħalib xkumat, u bħala riżultat ta’ talba mill-awtoritajiet Spanjoli, l-lista ta’ prodotti friski stipulata fl-Anness tar-Regolament (KEE) Nru 2235/92 għandu tiġi emendata;
Billi l-miżuri li għalihom hemm disposizzjonijiet f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Prodotti tal-Ħalib,
ADOTTAT DAN IR-REGOLAMENT:
Artikolu 1
L-Anness tar-Regolament (KEE) Nru 2235/92 huwa hawn mibdul bl-Anness ta’ dan ir-Regolament:
Artikolu 2
Dan ir-Regolament għandu jibda jseħħ mil-jum tal-pubblikazzjoni fil-Ġurnal Uffiċċjali tal-Komunitajiet Ewropej.
Għandu jibda’ jseħħ mil-1 ta’ Lulju 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul f’ Brussel, it-30 ta’ Ġunju 1998.